
ΑΠΟΦΑΣΕΙ Σ 

Αριθ. 3018196/2325/0029 (1) 

Απόσταξη σύκων και αποσύκων από τους μικρούς 

αποσταγματοποιούς (διήμερους) του Νομού Λέσβου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 της ενότητας Ε του 
άρθρου 7 του ν. 2969/2001 (ΦΕΚ 281/Α/18.12.2001) «Αι¬ 
θυλική αλκοόλη και αλκοολούχα προϊόντα». 

2. Τις διατάξεις της παραγράφου 1 του άρθρου 82 του 
ν. 2960/2001 (ΦΕΚ 265/Α/22.11.2001) «Εθνικός Τελωνεια¬ 
κός Κώδικας». 

3. Τις διατάξεις του καν. (Ε.Ο.Κ.) 1576/1989 «Για τη θέ¬ 
σπιση των γενικών κανόνων σχετικά με τον ορισμό, το χα¬ 
ρακτηρισμό και την παρουσίαση των αλκοολούχων πο¬ 
τών». 


4. Το υπ’ αριθμ. Χ.Υ. 1453/17.8.2005 έγγραφο Μυτιλή¬ 
νης με του Δήμου Ερεσσού-Αντίσσης, καθώς και τα έγ¬ 
γραφα με αριθ. πρωτ. Τελωνείου Μυτιλήνης 2602 & 
2603/17.8.2005του Α.Σ. Μεσοτόπου και Γ.Σ. Ερεσσού, με 
τα οποία αιτούνται άδεια γιατην απόσταξη σύκων και απο¬ 
σύκων των παραγωγών της περιοχής τους. 

5. Το υπ’ αριθμ. 1453/19.8.2005 έγγραφο της Χημικής 
Υπηρεσίας Μυτιλήνης, σύμφωνα με το οποίο τα προς 
απόσταξη σύκα και απόσυκα των εν λόγω παραγωγών, 
κατόπιν ελέγχου που αυτή διενήργησε, είναι κατάλληλα 
για το σκοπό αυτό. 

6. Την υπ’ αριθμ. 14650/Δ10Ε85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Ανάθεση αρμοδιοτήτων Υπουργού Οι¬ 
κονομίας και Οικονομικών στους Υφυπουργούς Οικονο¬ 
μίας και Οικονομικών» (Φ.Ε.Κ. 519/Β/17.3.2004). 

7. Τους λόγους σκοπιμότητας για την οικονομική ενί¬ 
σχυση των συκοπαραγωγών του προαναφερθέντος Δή¬ 
μου του Νομού Λέσβου, ως και το γεγονός ότι τα προς 
απόσταξη σύκα και απόσυκα είναι κατάλληλα, σύμφωνα 
με το προαναφερθέν υπό στοιχείο (5) σχετικό έγγραφο 
της Χημικής Υπηρεσίας Μυτιλήνης και ότι κατά την υπό 
προϋποθέσεις απόσταξη αυτών παράγονται προϊόντα κα¬ 
τάλληλα για ανθρώπινη κατανάλωση. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Επιτρέπουμε την απόσταξη σύκων και αποσύκων από 
τους μικρούς αποσταγματοποιούς (διήμερους) του Νο¬ 
μού Λέσβου γιατην περίοδο 2005 - 2006 επί καταβολή του 
προβλεπόμενου φόρου σύμφωνα με τις διατάξεις της πα¬ 
ραγράφου 1 του άρθρου 82 του ν. 2960/2001 (ΦΕΚ 
265/Α/22.11.2001) «Εθνικός Τελωνειακός Κώδικας» και 
υπό την προϋπόθεση της τηρήσεως και των λοιπών σχετι¬ 
κών διατάξεων του ν. 2969/2001 και του καν. (Ε.Ο.Κ.) 
1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
καιτου Γ.Χ.Κ., να λάβουν όλα τα ενδεικνυόμενα μέτρα, κα¬ 
τά λόγο αρμοδιότητας, για τη διασφάλιση των συμφερό¬ 
ντων του Δημοσίου, ως και της τήρησης των διατάξεων 
του καν. (Ε.Ο.Κ.) 1576/1989. 

Επί πλέον και για τον προσδιορισμό της παραχθησόμε- 
νης ποσότητας στεμφυλοπνεύματος, η οποία για τον υπο¬ 
λογισμό του αντιστοιχούντος φόρου τελικά θα αναχθεί σε 

χ/μα προϊόντος με αλκοολικό βαθμό 40ο Ο και θα γνω¬ 
στοποιηθεί στο αρμόδιο Τελωνείο Μυτιλήνης, η Χημική 
Υπηρεσία Μυτιλήνης θα προβεί στον προσδιορισμό του 
ενεχόμενου στα προς απόσταξη σύκα και απόσυκα σακ- 
χάρου, τούτου εκφραζομένου ως ιμβερτοσακχάρου, θα 
ληφθεί δε ως συντελεστής αποδόσεως ο ισχύων για τα 
σύκα και απόσυκα βάσει του από 10.4.1953 Β.Δ. «Περί 
διατιμήσεωςτου Οινοπνεύματος». 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Αθήνα, 20 Σεπτεμβρίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. Α2-3563 (2) 

Καθορισμός αρμοδιοτήτων Προέδρου και Αντιπροέδρου 
του Διοικητικού Συμβουλίου του Οργανισμού Λαϊκών 
Αγορών Θεσσαλονίκης και ρυθμίσεις θεμάτων που 
αφορούν τη λειτουργία του. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του ν. 1558/1985 (ΦΕΚ 137/Α/1985) «Κυβέρνηση και 
Κυβερνητικά Όργανα». 

β) Του π.δ. 397/1988 (ΦΕΚ 185/Α/1988) «Οργανισμός 
του Υπουργείου Εμπορίου» όπως τροποποιήθηκε και 
ισχύει. 

γ) Του π.δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του π.δ. 122/17.3.2004 (ΦΕΚ 
85/Α/2004) «Ανασύσταση του Υπουργείου Τουρισμού». 

δ) Του π.δ. 85/2004 (ΦΕΚ 66/Α/2004) «Οργάνωση των 
Υπηρεσιών του Οργανισμού Λαϊκών Αγορών Θεσσαλονί¬ 
κης». 

ε) Του ν. 2323/1995 (ΦΕΚ 145/Α/1995) «Υπαίθριο Εμπό¬ 
ριο και άλλες διατάξεις», όπως ισχύει, μετά την τροπο¬ 
ποίησή του με τον ν. 3190/2003 (ΦΕΚ 249/Α/2003) και ν. 
3377/2005 (ΦΕΚ 202/Α/2005). 

στ) Του ν. 2690/1999 (ΦΕΚ 45/Α/1999) «Κύρωση του 
Κώδικα Διοικητικής Διαδικασίας και άλλες διατάξεις». 

2. Την υπ’ αριθμ. Δ15/Α/Φ19/οικ.4889/24.3.2004 κοινή 
απόφαση του Πρωθυπουργού καιτου Υπουργού Ανάπτυ¬ 
ξης «Περί ανάθεσης αρμοδιοτήτων στους Υφυπουργούς 
Ανάπτυξης Γεώργιο Σαλαγκούδη και Ιωάννη Παπαθανα¬ 
σίου». 

3. Το γεγονός ότι από τις ρυθμίσεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Σύγκληση Συμβουλίου 

1. Το Διοικητικό Συμβούλιο (Δ.Σ.) του Οργανισμού Λαϊ¬ 
κών Αγορών Θεσσαλονίκης συγκαλείται με έγγραφη πρό¬ 
σκληση του Προέδρου, τακτικά τέσσερις (4) φορές το μή¬ 
να και έκτακτα όποτετο κρίνει απαραίτητο ο Πρόεδρος. 

2. Το Δ.Σ. μπορεί με απόφασή του να καθορίζει εκ των 
προτέρωντις ημέρες τακτικών συνεδριάσεων κάθε μήνα, 
οπότε δεν είναι απαραίτητη η πρόσκληση των μελών και 
αρκεί η προφορική ενημέρωσή τους. 


3. Με έγγραφη αίτηση πέντε (5) τουλάχιστον μελών του 
Δ.Σ. μπορεί να ζητείται η σύγκληση αυτού. 

Ο Πρόεδρος είναι υποχρεωμένος να συγκαλέσει έκτα¬ 
κτη συνεδρίαση εντός πέντε (5) τουλάχιστον ημερών από 
τη λήψη της αίτησης. 

Στην αίτηση πρέπει να αναγράφονται τα προς συζήτη¬ 
ση θέματα. 

Η εν λόγω ημερήσια διάταξη μπορεί να καταρτισθεί και 
με άλλα θέματα εκτός των αιτουμένων, μέχρι και την 
προηγούμενη ημέρα της συνεδρίασης. 

Άρθρο 2 

Ημερήσια διάταξη 

1.0 Πρόεδρος του Δ.Σ. με εισήγηση του Προϊσταμένου 
της Διεύθυνσης του Οργανισμού Λαϊκών Αγορών, καταρ¬ 
τίζει την ημερήσια διάταξη των προς συζήτηση θεμάτων. 

2. Ένα (1) τουλάχιστον μέλος του Δ.Σ. δικαιούται να ζη¬ 
τήσει από τον Πρόεδρο την αναγραφή θέματος στην ημε¬ 
ρήσια διάταξη της επόμενης (τακτικής) συνεδρίασης αυ¬ 
τού ύστερα από σύμφωνη γνώμη της πλειοψηφίας του 
Δ.Σ. 

ΤοΔ.Σ., εφόσον παρευρίσκονται όλα τα μέλη του, μπο¬ 
ρεί κατόπιν πρότασης του Προέδρου ή μέλους αυτού να 
αποφασίσει τη συζήτηση μέχρι και δύο θεμάτων εκτός 
ημερήσιας διάταξης, εφόσον συμφωνεί η πλειοψηφία. 

3. Η ημερήσια διάταξη, μαζί με την πρόσκληση για τη 
συνεδρίαση, αποστέλλεται στα τακτικά και αναπληρωμα¬ 
τικά μέλη και στον εισηγητή, δύο (2) τουλάχιστον ημέρες 
πριν από τη συνεδρίαση, εκτός από επείγουσες περιπτώ¬ 
σεις κατά τις οποίες μπορεί να συντομευθεί ο χρόνος 
πρόσκλησης. Ακόμη η πρόσκληση αυτή μπορεί να γίνει 
προφορικά. 

4. Εάν κάποιο τακτικό μέλος κωλύεται να παραστεί στη 
συνεδρίαση του Συμβουλίου ειδοποιεί γι’ αυτό έγκαιρα 
τον αναπληρωτή του ή τον Γραμματέα του Διοικητικού 
Συμβουλίου, ώστε αυτός να ειδοποιήσει το αναπληρωμα¬ 
τικό μέλος. 

5. Ο φάκελος των θεμάτων που θα συζητηθούν στη συ¬ 
νεδρίαση, με όλα τα σχετικά έγγραφα, κατατίθεται, μετά 
την αποστολή των προσκλήσεων, στον Γ ραμματέα του 
Δ.Σ. από όπου μπορούν να λάβουν γνώση τα μέλη και να 
ζητήσουν οποιαδήποτε στοιχεία μπορεί να βοηθήσουν 
στη συζήτηση στο Δ.Σ. 

Άρθρο 3 

Απαρτία 

Το Δ.Σ. βρίσκεται σε απαρτία όταν είναι παρόντα του¬ 
λάχιστον τα οχτώ (8) μέλη του. Μεταξύ αυτών απαραίτη¬ 
τα πρέπει να είναι ο Πρόεδρος ή ο Αντιπρόεδρος. 

Σε περίπτωση που δεν επιτευχθεί απαρτία, ορίζεται νέα 
ημερομηνία συνεδρίασης του Δ.Σ. και αποστέλλεται στα 
μέλη άλλη πρόσκληση. 

Άρθρο 4 

Συνεδρίαση και λήψη απόφασης 

1. Οι αποφάσεις του Δ.Σ. λαμβάνονται με πλειοψηφία 
των παρόντων μελών και με φανερή ψηφοφορία, με ονο¬ 
μαστική κλήση. Σε περίπτωση ισοψηφίας υπερισχύει η 
ψήφος του Προέδρου. 

2. Τα μέλη του Δ.Σ. οφείλουν να απέχουν από κάθε ενέρ¬ 
γεια ή διαδικασία που συνιστά συμμετοχή σε λήψη από- 

φάσης ή διατύπωση γνώμης ή πρότασης εφόσον: α) η ικα¬ 
νοποίηση προσωπικού συμφέροντος τους συνδέεται με 
την έκβαση της υπόθεσης, ή β) είναι σύζυγοι ή συγγενείς 
εξ αίματος ή εξ αγχιστείας, κατ’ ευθεία μεν γραμμή απε- 
ριορίστως, εκ πλαγίου δε έως και τέταρτου βαθμού με κά¬ 
ποιον από τους ενδιαφερομένους, ή γ) έχουν ιδιαίτερο 
δεσμό ή ιδιάζουσα σχέση ή εχθρότητα με τους ενδιαφε¬ 
ρομένους. 

Το μέλος του Δ.Σ. που κρίνει ότι συντρέχει στο πρόσω¬ 
πό του λόγος που επιβάλλει την αποχή του, οφείλει να το 
δηλώσει αμέσως στον Πρόεδρο του Δ.Σ. και να απέχει 
από οποιαδήποτε ενέργεια. Στις περιπτώσεις αυτές, το 
Δ.Σ. αποφαίνεταιτο ταχύτερο δυνατόν. 

Αίτηση εξαίρεσης μέλους Δ.Σ. μπορούν να υποβάλλουν 
οι ενδιαφερόμενοι σε όλα τα στάδιατης διαδικασίας. Η αί¬ 
τηση υποβάλλεται στον Πρόεδρο του Δ.Σ.. Η εξαίρεση 
μπορεί να διατάσσεται και αυτεπαγγέλτως από το Δ.Σ. 

Τα οριζόμενα στην παρούσα παράγραφο δεν εφαρμό¬ 
ζονται σε περίπτωση που δηλώνεται αποχή ή ζητείται 
εξαίρεση τόσων μελών Δ.Σ. ώστε τα απομένοντα να μη 
σχηματίζουν την κατάτο άρθρο 3της παρούσης απαρτία. 

3. Για θέματα που αφορούν δαπάνη πάνω από 
1.000.000 ευρώ πρέπει να υπάρχει ομοφωνία των παρό¬ 
ντων μελών του Δ.Σ. 

Αν δεν επιτευχθεί ομοφωνία σε επόμενη έκτακτη συνε¬ 
δρίαση του Δ.Σ., η απόφαση λαμβάνεται με πλειοψηφία 
των 3/4 των παρόντων μελών. Αν και πάλι αποβεί ατελέ¬ 
σφορη η ψηφοφορία, η απόφαση θα ληφθεί με απόλυτη 
πλειοψηφία των παρόντων. 

Επίσης για τα κατωτέρω αναφερόμενα θέματα, η από¬ 
φαση θα λαμβάνεται με πλειοψηφία των 3/4 των μελών 
του Δ.Σ. Αν η ψηφοφορία αποβεί ατελέσφορη, η απόφα¬ 
ση θα ληφθεί με πλειοψηφία των παρόντων μελών σε επό¬ 
μενη συνεδρίαση. 

α. Χορήγηση επαγγελματικών αδειών. 

β. Κατανομή θέσεων. 

4. Το Δ.Σ. μπορεί να καλέσει ενώπιον του εκπροσώπους 
φορέων ή φυσικά πρόσωπα για παροχή πληροφοριών ή 
γνωμών σχετικά με τα συζητούμενα θέματα. 

Άρθρο 5 

Τήρηση Πρακτικών 

1. Κατά τις συνεδριάσεις τηρούνται πρακτικά από τον 
Γραμματέα, στα οποία καταχωρούνται οι γενόμενες συ¬ 
ζητήσεις, οι διατυπούμενες γνώμες και οι λαμβανόμενες 
αποφάσεις, οι οποίες αριθμούνται σύμφωνα με τη σειρά 
λήψης αυτών. 

Τα πρακτικά επικυρώνονται και υπογράφονται από τον 
Πρόεδρο, τα παριστάμενα μέλη, τον Εισηγητή και τον 
Γ ραμματέα. 

2. Οι διεξαγόμενες συζητήσεις κατά τις συνεδριάσεις 
δεν είναι ανακοινώσιμες. Επίσης δεν ανακοινώνονται οι 
λαμβανόμενες αποφάσεις μέχρις ότου υπογραφούν τα 
Πρακτικά, καθώς και οι μη εκτελεστέες αποφάσεις του 
Δ.Σ. μέχρι να εγκριθούν από τον αρμόδιο Υπουργό. 

Άρθρο 6 

Αρμοδιότητες του Προέδρου και Αντιπροέδρου 
του Διοικητικού Συμβουλίου 

1. Ο Πρόεδρος του Δ.Σ. πέρα των αναφερομένων στα 
προηγούμενα άρθρα, έχει και τις ακόλουθες αρμοδιότη¬ 
τες: 


α. Εκπροσωπεί τον Οργανισμό Λαϊκών Αγορών Θεσσα¬ 
λονίκης δικαστικά και εξώδικα. 

β. Διευθύνει τις συνεδριάσεις του Συμβουλίου. 

γ. Καλεί, εφόσον κρίνει σκόπιμο, επί πλέον του Δ.Σ., 
υπαλλήλους του Οργανισμού Λαϊκών Αγορών Θεσσαλο¬ 
νίκης και άλλα αρμόδια πρόσωπα για παροχή πληροφο¬ 
ριών, στοιχείων, γνωμοδοτήσεων, κλπ. 

δ. Προβαίνει σε δημοσιεύσεις και ανακοινώσεις επίτων 
αποφάσεων του Δ.Σ. εφόσον αυτές δύνανται να δημοσι- 
ευθούν ή να γνωστοποιηθούν ευρέως. 

2. Ο Πρόεδρος του Δ.Σ. εκδίδει τις αναγκαίες πράξεις 
για την απρόσκοπτη λειτουργία του Δ.Σ. και την εκτέλεση 
των αποφάσεων αυτού. 

3. Σε περίπτωση αναπλήρωσηςτου Προέδρου από τον 
Αντιπρόεδρο ο τελευταίος ασκεί τις αρμοδιότητες όπως 
ορίζονται στις παραγράφους 1 και 2 του παρόντος άρ¬ 
θρου. 

Άρθρο 7 

Αναπλήρωση - Αντικατάσταση μελών 

1. Τον Πρόεδρο απάντα ή κωλυόμενο αναπληρώνει ο 
Αντιπρόεδρος, τα δε λοιπά μέλη οι αναπληρωτές τους. 

2. Μέλη του Δ.Σ. που για οποιοδήποτε λόγο θα αποχω¬ 
ρήσουν αυτού, αντικαθίστανται με την ίδια διαδικασία. Τα 
οριζόμενα νέα μέλη παραμένουν για τον υπόλοιπο χρόνο 
της θητείας του Δ.Σ. 

3. Μέλος του Δ.Σ. που παύει να έχει την ιδιότητα, όπως 
αυτή ορίζεται στις περιπτώσεις 1-11 της παραγράφου 2α 
του άρθρου 8α του ν. 2323/1995 (όπως αυτό αντικατα- 
στάθηκε με το άρθρο 9 του ν. 3377/2005), αντικαθίσταται 
όπως και οι αποχωρούντες. 

Άρθρο 8 

Η υπ’ αριθμ. Α2 - 2932/3.12.2004 απόφαση του Υφυ¬ 
πουργού Ανάπτυξης, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2005 

Ο ΥΦΥΠΟΥΡΓΟΣ 

I. ΠΑΠΑΘΑΝΑΣΙΟΥ 
-♦- 

Αριθ. 25.679 (3) 

Αποζημίωση του προέδρου της Δημοτικής Επιχείρησης 
Ύδρευσης Αποχέτευσης Χαλάστρας (Δ.Ε.Υ.Α.Χ.) του 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 παραγρ. 7 του ν. 
1069/1980 «Περί κινήτρων για την ίδρυση επιχειρήσεων 
ύδρευσης αποχέτευσης», όπως τροποποιήθηκαν με τις 
όμοιες του άρθρου 8 του ν. 2839/2000. 

2. Την υπ’ αριθμ. 5/2005 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης-Αποχέ- 
τευσηςτου δήμου Χαλάστρας του Νομού Θεσσαλονίκης. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
της επιχείρησης ύψους 20.000 € για το τρέχον έτος, για 
την οποία έχει εγγράψει ανάλογη πίστωση στον Κ.Α 
61.01. Τα τέσσερα επόμενα έτη προβλέπεται να προκλη- 

θεί σε βάρος των προϋπολογισμών της επιχείρησης δα¬ 
πάνη ύψους 20.000,00 € το έτος, για την οποία θα εγγρα- 
φούν σχετικές πιστώσεις στους ανάλογους κωδικούς των 
προϋπολογισμών των ετών αυτών, αποφασίζουμε: 

Καθορίζουμε την κατά μήνα αποζημίωση του προέδρου 
του διοικητικού συμβουλίου της Δημοτικής Επιχείρησης 
Ύδρευσης-Αποχέτευσηςτου Δήμου Χαλάστρας (Δ.Ε.Υ.Α.Χ.) 
του Νομού Θεσσαλονίκης σε ποσοστό 30% των εκάστοτε 
καταβαλλομένων μηνιαίων εξόδων παράστασης στο δή¬ 
μαρχο Χαλάστρας, για τις παρεχόμενες στην επιχείρηση 
υπηρεσίες του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Αυγούστου 2005 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

(4) 

Χορήγηση άδειας ασκήσεως επαγγέλματος Κοινών. Λει¬ 
τουργού στην Κολιώνα Βασιλική του Αλεξ., κάτοικο 
Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 6232/2005 απόφαση του Νομάρχη 
Αχάίας, χορηγείται στην κοινωνική λειτουργό Κολιώνια 
Βασιλική του Αλεξ. κάτοικο Πατρών, άδεια ασκήσεως 
επαγγέλματος Κοινών. Λειτουργού. 

Με εντολή Νομάρχη 

Η Διευθύντρια 
Π. ΧΡΟΝΟΠΟΥΛΟΥ 

-♦- 

(5) 

Σύσταση Νομικού Προσώπου Δημοσίου Δικαίου με την 
επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΝΟΜΑΡΧΙΑ¬ 
ΚΗΣ ΑΥΤΟΔΙΟΙΚΗΣΗΣ ΚΥΚΛΑΔΩΝ (Π.Ο.Ν.Α.Κ.)». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΥΚΛΑΔΩΝ 
(Απόφαση αριθμ. 139/2005) 

Έχοντας υπόψη: 

1. Τις διατάξεις των άρθρων 73 και 74 του π.δ. 30/1996 
«Κώδικας Νομαρχιακής Αυτοδιοίκησης» (ΦΕΚ 21/τ. Α'/ 
2.2.1996). 

2. Τις διατάξεις του π.δ. 198/1996 «Σύσταση και λει¬ 
τουργία ιδρυμάτων και νομικών προσώπων δημοσίου δι¬ 
καίου από τις Νομαρχιακές Αυτοδιοικήσεις και τα Νομαρ¬ 
χιακά Διαμερίσματα» (ΦΕΚ 159/τ. Α'/12.7.1996). 

3. Την ανάγκη της καλύτερης και αποτελεσματικότερης 
ικανοποίησης, ανάδειξης και ανάπτυξης του πολιτισμού 
στις Κυκλάδες, αποφασίζει ομόφωνα: 

Α'. Τη σύσταση Νομικού Προσώπου Δημοσίου Δικαίου 
μη κερδοσκοπικού χαρακτήρα με την επωνυμία «Πολιτι¬ 
στικός Οργανισμός Νομαρχιακής Αυτοδιοίκησης Κυκλά¬ 
δων (Π.Ο.Ν.Α.Κ.)» και έδρα την Ερμούπολη. 

Β'. Το καταστατικό του ανωτέρω Ν.Π.Δ.Δ. έχει ως εξής: 

Άρθρο 1 

Μορφή - Επωνυμία - Έδρα - Περιοχή Αρμοδιότητας 

α) Ιδρύεται Νομικό Πρόσωπο Δημοσίου Δικαίου μη κερ¬ 
δοσκοπικού χαρακτήρα με την επωνυμία «Πολιτιστικός 


Οργανισμός Νομαρχιακής Αυτοδιοίκησης Κυκλάδων» 
και συντομογραφικά «Π.Ο.Ν.Α.Κ.» 

β) Ο τίτλος αυτός απαγορεύεται να χρησιμοποιηθεί ως 
εταιρική επωνυμία, σήμα ή διακριτικός τίτλος οποιουδή- 
ποτε άλλου νομικού προσώπου. 

γ) Ο Π.Ο.Ν.Α.Κ. έχει ως έδρα του την πόλη της Ερμού- 
ποληςτου Νομού Κυκλάδων. 

δ) Περιοχή Αρμοδιότητας του Π.Ο.Ν.Α.Κ. είναι τα διοι¬ 
κητικά όρια του Νομού Κυκλάδων. 

Άρθρο 2 
Σκοπός - Μέσα 

α) Σκοπός του Πολιτιστικού Οργανισμού Νομαρχιακής 
Αυτοδιοίκησης είναι: 

1. Η ανάδειξη, διατήρηση και διάδοση της πολιτιστικής 
ταυτότητας και κληρονομιάς του Κυκλαδικού χώρου. 

2. Η συγκριτική μελέτη των ιδιαίτερων πολιτισμικών 
στοιχείων της περιοχής σε σχέση με την υπόλοιπη χώρα 
και τη Μεσόγειο. 

3. Η ανάδειξη των Κυκλάδων σε πολιτισμικό κέντρο στο 
χώρο του Αιγαίου. 

4. Η καταγραφή των υφισταμένων υποδομών, η προώ¬ 
θηση έργων βελτίωσης και ανάπτυξής τους, για την πα¬ 
ραγωγή και προβολή πολιτιστικών δραστηριοτήτων. 

5. Η κατάρτιση και ο συντονισμός κοινών προγραμμά¬ 
των δράσεων σε Κυκλαδικό επίπεδο με τη συμμετοχή 
όλων των φορέων που εμπλέκονται στην πολιτιστική δη¬ 
μιουργία. 

6. Η συμμετοχή και συμβολή στη διαμόρφωση και επε¬ 
ξεργασία προγραμμάτων αναπτυξιακής πολιτικής στον 
Κυκλαδικό χώρο, με ιδιαίτερη έμφαση σε θέματα περι¬ 
βάλλοντος, αθλητισμού και πολιτισμού ως βάση της φυ¬ 
σικής και πολιτιστικής κληρονομιάς των Κυκλάδων και 
του Αιγαίου. 

7. Η έρευνα, καταγραφή, διάγνωση και ιεράρχηση των 
κοινωνικών προβλημάτων των Κυκλάδων και η ανάλογη 
μελέτη για την επίλυσή τους. 

8. Η ανάδειξη και προβολή λαογραφικών και άλλων μου¬ 
σικών, εικαστικών Κυκλαδικών δημιουργιών και η προώ¬ 
θηση προγραμμάτων λαϊκού πολιτισμού. 

9. Η διάδοση και ανάπτυξη της καλλιτεχνικής παιδείας 
στους τομείς της μουσικής, του χορού, του θεάτρου, του 
κινηματογράφου και των εικαστικών τεχνών και γενικά ότι 
άλλο ανάγεται στην πολιτιστική και πνευματική ανάπτυξη 
των Κυκλάδων. 

10. Η ανάδειξη αρχαιολογικών χώρων, θρησκευτικών 
και ιστορικών μνημείων. 

11. Η καταγραφή, σε επίπεδο Νομού, όλωντων φορέων 
και υπηρεσιών, δημοσίων και ιδιωτικών, που παρέχουν 
υπηρεσίες πολιτιστικές, κοινωνικές και αθλητικές. 

12. Η ενεργοποίηση και αξιοποίηση του υπάρχοντος αν¬ 
θρώπινου δυναμικού. 

13. Η ανάπτυξη της συνεργασίας με τους μαζικούς πο¬ 
λιτιστικούς φορείς και τα ερασιτεχνικά συγκροτήματα 
των Κυκλάδων και η παροχή με κάθε δυνατό τρόπο ηθικής 
και υλικής βοήθειας, καθώς και τεχνικής υποστήριξης 
προς ενίσχυση της ερασιτεχνικής δημιουργίας και τη δι¬ 
εύρυνση του πεδίου των πρωτοβουλιών και των παρεμ- 
βάσεώντους. 

14. Η ανάπτυξη της συνεργασίας με τους φορείς του 
Κυκλαδικού Τύπου. 

15. Η συμβολή στη διατήρηση-αξιοποίηση της πολιτι¬ 
στικής παράδοσης του τόπου και στην ανάδειξη της σύγ¬ 
χρονης πολιτιστικής ταυτότητας των Κυκλάδων. 

16. Η ανάληψη επιχειρηματικών δραστηριοτήτων κοι¬ 
νωφελούς χαρακτήρα στους τομείς του πολιτισμού και 
των κοινωνικών προβλημάτων του Νομού Κυκλάδων. 

17. Η εκπόνηση πάσης φύσεως προγραμμάτων πολιτι¬ 
στικής ανάπτυξης της περιοχής του Νομού Κυκλάδων. 

18. Η μελέτη, η χρηματοδότηση, η εκτέλεση, η λειτουρ¬ 
γία και η αξιοποίηση έργων κοινωφελών που θα συμβά¬ 
λουν στην ανάδειξη, την έρευνα και την προβολή της πο¬ 
λιτιστικής κληρονομιάς, του πολιτιστικού και τουριστικού 
περιβάλλοντος των Κυκλάδων. 

19. Η εξεύρεση και διαφύλαξη λαογραφικού υλικού των 
Κυκλάδων, η δημιουργία μουσείων, τοπικών ιστορικών 
αρχείων και βιβλιοθηκών. 

20. Η ανάπτυξη της συνεργασίας και πολιτιστικών 
ανταλλαγών με χώρες της Ευρωπαϊκής Ένωσης, των 
Βαλκανίων και της Μεσογείου. 

21. Η ανάπτυξη της συνεργασίας με τους Κυκλαδικούς 
φορείς και οργανώσεις των Αποδήμων και της Ελλάδας. 

β) Μέσα για την επίτευξη του παραπάνω σκοπού είναι: 

1. Η διοργάνωση εκδηλώσεων και συναντήσεων επί πά¬ 
σης φύσεως θεμάτων περιβαλλοντικού, πολιτιστικού, 
αθλητικού και κοινωνικού περιεχομένου που αφορούν ή 
ενδιαφέρουν τις Κυκλάδες. 

2. Η συνεργασία με άλλους Πολιτιστικούς Οργανι¬ 
σμούς, Συλλόγους, Φορείς και Αθλητικά Σωματεία, στο 
χώρο της Πρωτοβάθμιας Τοπικής Αυτοδιοίκησης Κυκλά¬ 
δων, χωρίς να τους υποκαθιστά στις δραστηριότητες, αλ¬ 
λά και με αντίστοιχους Οργανισμούς στο χώρο του Αιγαί¬ 
ου, για δραστηριότητες που προάγουν κοινούς σκοπούς 
της περιοχής μας, αλλά και ευρύτερα του χώρου του Αι¬ 
γαίου. 

3. Οι εκδόσεις. 

4. Η παραγωγή οπτικοακουστικών μέσων. 

5. Η υλοποίηση πολιτιστικών, αθλητικών, εκπαιδευτι¬ 
κών, επιμορφωτικών και κοινωνικών εκδηλώσεων. 

6. Οποιοδήποτε άλλο μέσο που προωθεί το σκοπό του 
Π.Ο.Ν.Α.Κ. 

Άρθρο 3 

Όργανα Διοίκησης 

α) Διοικητικό Συμβούλιο 

1. Ο Πολιτιστικός Οργανισμός Νομαρχιακής Αυτοδιοί¬ 
κησης Κυκλάδων διοικείται από επταμελές (7) Διοικητικό 
Συμβούλιο (Δ.Σ.). 

2. Το Διοικητικό Συμβούλιο απαρτίζεται από πολίτες 
των Κυκλάδων, με γνώση, ενδιαφέροντα και δραστηριό¬ 
τητες που σχετίζονται με το σκοπό του Οργανισμού. Μέ¬ 
λη του Δ.Σ. μπορεί να είναι ο Νομάρχης και Νομαρχιακοί 
Σύμβουλοι. 

3. Τα μέλη του Δ.Σ. εκλέγονται από το Νομαρχιακό Συμ¬ 
βούλιο Κυκλάδων μέσα σ’ένα μήνα από την εγκατάσταση 
των Αρχών της Νομαρχιακής Αυτοδιοίκησης, για όλη τη 
νομαρχιακή περίοδο και η θητεία τους είναι τετραετής και 
λήγει, σε κάθε περίπτωση, με την εγκατάσταση των νέων 
μελών. Για την πρώτη μεταβατική περίοδο, η θητεία θα εί¬ 
ναι ισόχρονη με το υπόλοιπο της θητείας του Νομαρχια¬ 
κού Συμβουλίου της περιόδου 2003-2006. Στην ίδια συνε¬ 
δρίαση το Νομαρχιακό Συμβούλιο ορίζειτον Πρόεδρο και 
τον Αντιπρόεδρο του Δ.Σ. του Οργανισμού από τα εκλε- 
γέντα παραπάνω μέλη. 


4. Οι διατάξεις του άρθρου 6 του π.δ. 198/1996 εφαρ¬ 
μόζονται για την εκλογή, αναπλήρωση, αντικατάσταση, 
αποζημίωση συμμετοχής στις συνεδριάσεις και τις εκτός 
έδρας μετακινήσεις προς εκτέλεση υπηρεσίαςτων μελών 
του Δ.Σ. 

β) Αρμοδιότητες Διοικητικού Συμβουλίου 

1. Το Διοικητικό Συμβούλιο του Οργανισμού, αποφασί¬ 
ζει για κάθε θέμα που αφορά τον Π.Ο.Ν.Α.Κ. 

2. Επιμελείται των υποθέσεων και των συμφερόντων 
του Οργανισμού. 

3. Καταρτίζει το ετήσιο πρόγραμμα μελετών, έργων και 
δράσεων, καθώς και το πρόγραμμα επενδύσεων. 

4. Ψηφίζει ένα μήνα τουλάχιστον προ της έναρξης έκα¬ 
στου οικονομικού έτους τον ετήσιο προϋπολογισμό εσό¬ 
δων και εξόδωντου Οργανισμού. Επίσης, ψηφίζει κατά τη 
διάρκεια του οικονομικού έτους, τις αναγκαίες αναμορ¬ 
φώσεις και τροποποιήσεις του προϋπολογισμού. Ο πρώ¬ 
τος προϋπολογισμός του Οργανισμού θα αφορά το διά¬ 
στημα από την έναρξη της λειτουργίας του μέχρι τη λήξη 
του επόμενου έτους. 

5. Αποφασίζει για την ανάθεση μελετών και την εκτέλε¬ 
ση κάθε έργου και προμήθειας, σύμφωνα με τις ισχύου- 
σες για κάθε περίπτωση διατάξεις της νομοθεσίας περί 
Νομαρχιακής Αυτοδιοίκησης, καθώς και για την ανάληψη 
οποιασδήποτε υποχρεώσεως από τον Οργανισμό, εγκρί¬ 
νει δε τις αντίστοιχες αναγκαίες δαπάνες. Καταρτίζει τις 
διακηρύξεις διαγωνισμών για την εκτέλεση έργων, εργα¬ 
σιών, προγραμμάτων και προμηθειών, την ανάθεση της 
παροχής υπηρεσιών, διεξάγει και κατακυρώνει όλες τις 
δημοπρασίες. 

6. Αποφασίζει για κάθε αγορά, εκποίηση, μίσθωση ή εκ- 
μίσθωση ακινήτων ή κινητών του Οργανισμού, για την 
άσκηση αγωγών ή ενδίκων μέσων, την παραίτηση από τις 
ασκηθείσες αγωγές ή ένδικα μέσα καθώς και περί δικα¬ 
στικών ή εξώδικων συμβιβασμών. Υποβάλλει διοικητικές 
προσφυγές στις διοικητικές αρχές. 

7. Υποβάλλειτο αργότερο εντόςτριών μηνών απάτη λή¬ 
ξη του οικονομικού έτους, στο Νομαρχιακό Συμβούλιο, 
τις ετήσιες εκθέσεις της οικονομικής καταστάσεως του 
Οργανισμού (απολογισμό εσόδων-εξόδων, ισολογισμό 
και κατάσταση ρευστότητας). 

8. Αποδέχεται τις δωρεές, χορηγίες, κληρονομιές και 
κληροδοσίες υπέρ του Οργανισμού, καθώς και τη συμμε¬ 
τοχή φυσικών ή νομικών προσώπων ή Οργανισμών Τοπι¬ 
κής Αυτοδιοίκησης ή επιχειρήσεων κοινής ωφέλειας στη 
δαπάνη κατασκευής έργων και λοιπών εγκαταστάσεων, 
που πρόκειται να κατασκευάσει ο Οργανισμός και καθο¬ 
ρίζει τους όρους συμμετοχής στην αντίστοιχη δαπάνη και 
κάθε σχετική λεπτομέρεια. 

9. Εισηγείται στο Νομαρχιακό Συμβούλιο, το οποίο είναι 
αρμόδιο να αποφασίσει σύμφωνα με το άρθρο 82του π.δ. 
30/1996, επί της συμμετοχής των ωφελουμένων στις δα¬ 
πάνες κατασκευής, συντηρήσεως, λειτουργίας και διοι- 
κήσεως των έργων, καθώς και επί του ύψους των επιβαλ- 
λομένων εισφορών. 

10. Συντάσσει και τροποποιεί τον Κανονισμό Εσωτερι- 
κήςΛειτουργίαςτωνΥπηρεσιώντου Οργανισμού και απο¬ 
φασίζει για την πλήρωση των κενών οργανικών θέσεων 
του προσωπικού. 

11. Αποφασίζει επί κάθε εισηγήσεως του Διευθυντού ή 
οποιουδήποτε μέλους του Διοικητικού Συμβουλίου. 

12. Εισηγείται προς το Νομαρχιακό Συμβούλιο, το 
οποίο έχει την αρμοδιότητα να αποφασίζει κατά το άρθρο 

102 του π.δ. 30/1996, την κήρυξη απαλλοτριώσεων αστι¬ 
κών ή αγροτικών ακινήτων ή τη σύσταση εμπράγματων δι¬ 
καιωμάτων επ’αυτών για την εκτέλεση έργων ή κτιριακών 
και λοιπών εγκαταστάσεων αναγκαίων για την εκπλήρω¬ 
ση των σκοπών του Οργανισμού. 

13. Για κάθε αρμοδιότητα μη προβλεπόμενη στον πα¬ 
ρόντα οργανισμό, ισχύει η διάταξη του άρθρου 9 παρ.1 
του π.δ. 198/1996. 

γ) Μεταβίβαση αρμοδιοτήτων Διοικητικού Συμβουλίου 

Το Δ.Σ. δύναται με απόφασή του να εξουσιοδοτεί τον 
Πρόεδρο ή άλλο μέλος του ή το Διευθυντή για την άσκη¬ 
ση των αρμοδιοτήτων του, πλην των αναφερομένων στα 
εδάφια 3,4,7,10 και 12 της παρ.β του παρόντος άρθρου. 

δ) Λειτουργία Διοικητικού Συμβουλίου 

1. Το Δ.Σ. συγκαλείται σε συνεδρίαση τουλάχιστον μία 
φορά το μήνα κατόπιν προσκλήσεως του Προέδρου, η 
οποία επιδίδεται στα μέλη προ τριώντουλάχιστον ημερών 
και αναγράφει τα θέματα της ημερήσιας διατάξεως, τον 
τόπο και το χρόνο της συνεδριάσεως. Σε κατεπείγουσες 
περιπτώσεις κατά τη κρίση του Προέδρου, η πρόσκληση 
στην οποία γίνεται μνεία του κατεπείγοντος, μπορεί να 
επιδίδεται και προ έξι (6) ωρών από τη συνεδρίαση. 

2. Στις συνεδριάσεις του Δ.Σ. μετέχει χωρίς ψήφο ο Δι¬ 
ευθυντής του Οργανισμού, εισηγούμενος τα προς συζή¬ 
τηση θέματα. 

3. Χρέη Ειδικού Γραμματέατου Δ.Σ. εκτελεί υπάλληλος 
του Οργανισμού ή σε περίπτωση ελλείψεως αυτού, υπάλ¬ 
ληλος της Νομαρχιακής Αυτοδιοίκησης Κυκλάδων, ορι¬ 
ζόμενος με απόφαση του Νομάρχη. 

4. Οι συνεδριάσεις του Δ.Σ. δεν είναι δημόσιες, αλλά ο 
Πρόεδρος μπορεί να καλεί και να παρίστανται σε αυτές 
πρόσωπα τα οποία αφορά το συζητούμενο θέμα ή δυνά- 
μενα να διατυπώσουν γνώμη ή να δώσουν αναγκαίες πλη¬ 
ροφορίες. 

5. Το Δ.Σ. βρίσκεται σε απαρτία όταν τα παρόντα μέλη 
είναι περισσότερα από τα απάντα. Στους παρόντες πρέ¬ 
πει να είναι ο Πρόεδρος ή ο Αντιπρόεδρος. 

6. Οι αποφάσεις του Δ.Σ. οι οποίες πρέπει να είναι αιτιο¬ 
λογημένες , λαμβάνονται κατά πλειοψηφία των παρόντων 
μελών και σε περίπτωση ισοψηφίας επικρατεί η ψήφος 
του Προέδρου. Εάν υπάρχουν περισσότερες από δύο 
γνώμες, ακολουθεί ψηφοφορία μεταξύ των δυο επικρα¬ 
τέστερων. Οι αποφάσεις του Συμβουλίου καταχωρούνται 
στα πρακτικά τα οποία υπογράφονται από τον Πρόεδρο 
καιτον Ειδικό Γραμματέα. Στα πρακτικά αναγράφονται τα 
ονόματα των παρόντων κατά τις συνεδριάσεις μελών, γί¬ 
νεται μνεία για την απουσία ή το κώλυμα μέλους, καταχω¬ 
ρίζονται δε και οι γνώμες των μειοψηφούντων μελών. 

7. Για τις αποφάσεις του Δ.Σ. που αφορούν τον προϋ¬ 
πολογισμό, τον απολογισμό, τον Οργανισμό Εσωτερικής 
Υπηρεσίας, τον Εσωτερικό Κανονισμό Λειτουργίας, την 
εκποίηση ή ανταλλαγή ακινήτων ή την επιβάρυνσή τους 
με εμπράγματα δικαιώματα, την αποδοχή κληρονομιών 
και δωρεών που περιέχουν όρο ή κληροδοσιών, τη συνο- 
μολόγηση δανείων, καθώς καιτους λοιπούς κανονισμούς 
λειτουργίας των ιδρυμάτων, απαιτείται και γνώμη του Νο¬ 
μαρχιακού Συμβουλίου. Για κάθε θέμα εφόσον αφορά 
στη λειτουργία του Δ.Σ., ή προβλεπόμενο στο παρόντα 
καταστατικό, ισχύουν οι διατάξεις του άρθρου 10 του π.δ. 
198/1996. 


ε) Πρόεδρος 

1. Πρόεδρος του Διοικητικού Συμβουλίου του Οργανι¬ 
σμού εκλέγεται από το Νομαρχιακό Συμβούλιο αιρετός 
της Ν.Α. Κυκλάδων. 

2. Εκπροσωπείτον Οργανισμό ενώπιον κάθε αρχής, των 
δικαστηρίων και σ’ολεςτις σχέσεις του μετά τρίτων. 

3. Εκτελεί τις αποφάσεις του Δ.Σ. 

4. Συντάσσει την ημερήσια διάταξη, συγκαλεί και διευ¬ 
θύνει συνεδριάσεις του Δ.Σ. 

5. Υπογράφει τις συμβάσεις του Οργανισμού. 

6. Ασκεί τις αρμοδιότητες που του έχει μεταβιβάσει το 
Δ.Σ. 

7. Εντέλλεται την πληρωμή κάθε δαπάνης που περιέχε- 
ται στο εγκεκριμένο προϋπολογισμό ή που αποφασίσθη- 
κεαπότο Δ.Σ. 

8. Με απόφαση του μπορεί να μεταβιβάζει μέρος των 
αρμοδιοτήτωντου στο Δ/ντή ή σε άλλο στέλεχος του προ¬ 
σωπικού του Οργανισμού και οποτεδήποτε να τις ανακα¬ 
λεί. 

στ) Αντιπρόεδρος 

1. Ο Αντιπρόεδρος του Διοικητικού Συμβουλίου ανα¬ 
πληρώνει τον Πρόεδρο όταν αυτός ελλείπει, κωλύεται ή 
απουσιάζει σ’όλεςτις αρμοδιότητές του. 

2. Ασκεί τις αρμοδιότητες που του έχουν μεταβιβασθεί. 

Άρθρο 4 
Πόροι 

α) Ταέσοδατου Π.Ο. Ν.Α.Κ. προέρχονται από τους ακό¬ 
λουθους πόρους: 

1. Από τις ετήσιες τακτικές και τις κρινόμενες αναγκαί¬ 
ες έκτακτες επιχορηγήσεις της Ν.Α. Κυκλάδων. 

2. Από επιδοτήσεις του Δημοσίου, νομικών προσώπων 
δημοσίου και ιδιωτικού δικαίου ή οργανισμούς. 

3. Από επιδοτήσεις χορηγούμενες από τα Ταμεία της 
Ευρωπαϊκής Ενώσεως στα πλαίσια εγκρινομένων προ¬ 
γραμμάτων. 

4. Από δωρεές, χορηγίες, κληρονομιές ή κληροδοσίες ή 
από κάθε είδους εισφορές. 

5. Από προσόδους εκμεταλλεύσεως έργων ή κοινωφε¬ 
λών επιχειρήσεων ή της διαθέσεως εκδιδόμενων περιοδι¬ 
κών, βιβλίων και άλλων εκδόσεων. 

6. Από δάνεια συναπτόμενα με πιστωτικά ιδρύματα του 
εσωτερικού ή του εξωτερικού. 

7. Από προσόδους από την δική του περιουσία. 

8. Από εισπράξεις εισιτηρίων, το αντίτιμο προγραμμά¬ 
των και των υπηρεσιών που παρέχει. 

9. Από κάθε άλλη νόμιμη αιτία. 

β) Περιουσιακό κεφάλαιο για τη σύσταση και την έναρ¬ 
ξη λειτουργίας του Π.Ο.Ν.Α.Κ. ορίζεται το ποσό των 
30.000 ευρώ. 

Το ανωτέρω ποσό θα διατεθεί από τη Νομαρχιακή Αυ¬ 
τοδιοίκηση Κυκλάδων και θα εκταμιευθεί εντός ενός μη¬ 
νάς από το διορισμό του πρώτου Διοικητικού Συμβουλίου. 

Άρθρο 5 

Οικονομική διοίκηση και διαχείριση 

Οι διατάξεις που ισχύουν για τις Νομαρχιακές Αυτοδι¬ 
οικήσεις και αφορούντην οικονομική διοίκηση, το οικονο¬ 
μικό έτος, τον προϋπολογισμό και απολογισμό, τον έλεγ¬ 
χο αυτών, την ταμειακή υπηρεσία, τη διαχείριση, τα δά¬ 
νεια και την περιουσία εφαρμόζονται και στον παρόντα 
οργανισμό. 

Άρθρο 6 

Μελέτες, έργα, προμήθειες 

Ο Οργανισμός καταρτίζει κάθε είδους μελέτες, εκτελεί 
έργα και πραγματοποιεί τις κάθε είδους προμήθειες του 
σύμφωνα με τις διατάξεις που ισχύουν κάθε φορά για την 
κατάρτιση μελετών, την εκτέλεση έργων και την προμή¬ 
θεια πραγμάτων από τις Νομαρχιακές Αυτοδιοικήσεις. 

Άρθρο 7 

Προσωπικό - Οργάνωση 

α) Οι διατάξεις που ισχύουν για τις Νομαρχιακές Αυτο¬ 
διοικήσεις και αφορούν στον οργανισμό εσωτερικής υπη¬ 
ρεσίας, στον εσωτερικό κανονισμό λειτουργίας, καθώς 
και στους λοιπούς κανονισμούς αυτών εφαρμόζονται 
αναλόγως και στον παρόντα Οργανισμό. 

β) Τη μεταβατική περίοδο μέχρι την έκδοση του σχετι¬ 
κού κανονισμού το Διοικητικό Συμβούλιο μπορεί να προ- 
βλέψει γραμματειακή υποστήριξη με πρόσληψη ή από¬ 
σπαση από άλλες υπηρεσίες της Νομαρχιακής Αυτοδιοί¬ 
κησης Κυκλάδων ενός μέχρι τριών (1-3) υπαλλήλων, 
προκειμένου να υποβοηθηθεί το διοικητικό και οικονομι¬ 
κό έργο του Οργανισμού. Η σχετική απόφαση εκδίδεται 
από τον Νομάρχη Κυκλάδων. 

γ) Με απόφαση του Δ.Σ. δύναται να ιδρυθούν και να λει¬ 
τουργήσουν Παραρτήματα του Οργανισμού στις έδρες 
των Επαρχείων. 

Άρθρο 8 
Διευθυντής 

α) Των υπηρεσιών και των Παραρτημάτων του Οργανι¬ 
σμού προΐσταται Διευθυντής ο οποίος προσλαμβάνεται 
με σύμβαση εργασίας ιδιωτικού δικαίου σύμφωνα με τις 
κείμενες διατάξεις, μετά από προκήρυξη εκδήλωσης εν¬ 
διαφέροντος και με απόφαση του Δ.Σ., το οποίο καθορί¬ 
ζει τα προσόντα, τις διαδικασίες πρόσληψης, τη διάρκεια 
της θητείας και τις αποδοχές του. 

β) Δύναται να ανατεθούν καθήκονταΔιευθυντή, εφόσον 
διαθέτει τα απαιτούμενα προσόντα, σε αποσπώμενο λει¬ 
τουργό ή υπάλληλο της Νομαρχιακής Αυτοδιοίκησης Κυ¬ 
κλάδων με απόφαση του Νομάρχη Κυκλάδων. 

γ) Ο Διευθυντής ασχολείται αποκλειστικά με τη διοίκη¬ 
ση και τη λειτουργία του Οργανισμού. Αποτελεί δε το 
εκτελεστικό όργανο του Δ.Σ.. 

δ) Ο Διευθυντής του Π.Ο.Ν.Α.Κ. είναι αρμόδιος κυρίως 
για: 

1 .Την εκπλήρωση του σκοπού για τον οποίο συστάθηκε 
ο Οργανισμός. 

2. Την κατάρτιση του ετήσιου προγράμματος μελετών, 
κατασκευών και συντηρήσεων. 

3. Την κατάρτιση των ετήσιων και πολυετών προγραμ¬ 
μάτων επενδύσεων και την υπόδειξη των εγκεκριμένων ή 
προτεινόμενων πηγών χρηματοδοτήσεώς τους. 

4. Τη σύνταξη δυο τουλάχιστον μήνες πριν από την 
έναρξη κάθε οικονομικού έτους, του προϋπολογισμού 
εσόδων και εξόδων του Οργανισμού, καθώς και την κα¬ 
τάρτιση των αναγκαίων Αναμορφώσεων των τροποποιή¬ 
σεων των προγραμμάτων και του προϋπολογισμού. 

5. Τη σύνταξη του ετήσιου απολογισμού και του ισολο¬ 
γισμού του Οργανισμού εντός τριών μηνών από της λήξε- 
ως κάθε οικονομικού Έτους. 


ε) Ο Διευθυντής μετέχει χωρίς ψήφο στις συνεδριάσεις 
του Δ.Σ. και εισηγείται τα θέματα της ημερήσιας διατάξε- 
ως. 

στ) Ο Διευθυντής δικαιούται οδοιπορικών ή άλλων εξό¬ 
δων για δαπάνες που πραγματοποίησε για εκτέλεση συ¬ 
γκεκριμένης υπηρεσίας, μετά από εντολή του Δ.Σ. ή του 
Προέδρου του Οργανισμού. Η σχετική δαπάνη για έξοδα 
και οδοιπορικά βαρύνει τον προϋπολογισμό του Οργανι¬ 
σμού. 

Άρθρο 9 

Σφραγίδα - Βιβλία 

α) Ο Οργανισμός θα χρησιμοποιήσει σφραγίδα που κυκλι¬ 
κά θα φέρει χαραγμένες τις λέξεις «Πολιτιστικός Οργανι¬ 
σμός Νομαρχιακής Αυτοδιοίκησης Κυκλάδων (Π.Ο.Ν.Α.Κ.)» 
και στη μέση (ενδεικτικά) τις Κυκλάδες. 

β) Ο Οργανισμός με ευθύνη του Διευθυντή τηρείτα ακό¬ 
λουθα βιβλία: 

1. Βιβλίο πρωτοκόλλου εισερχομένων και εξερχόμενων 
εγγράφων. 

2. Βιβλίο διεκπεραιώσεως των παραδιδομένων με από¬ 
δειξη εγγράφων. 

3. Βιβλίο πρακτικών των συνεδριάσεων του Διοικητικού 
Συμβουλίου. 

4. Βιβλίο ταμείου στο οποίο καταχωρούνται κατά χρο¬ 
νολογική σειρά οι εισπράξεις και οι πληρωμές των δαπα¬ 
νών του Οργανισμού, κατά τον αντίστοιχο κωδικό αριθμό 
του εγκεκριμένου προϋπολογισμού. 

Τα τηρούμενα βιβλία αριθμούνται και μονογράφονται 
κατά φύλλο από το Διευθυντή, θεωρούνται δε από τον 
Πρόεδρο στο τελευταίο τους φύλλο. 

Άρθρο 10 

Τροποποίηση - Κατάργηση 

Ο Οργανισμός τροποποιείται ή καταργείται με τον ίδιο 
τρόπο που συνιστάται, η δε περιουσία του, σε περίπτωση 
καταργήσεώς του, περιέρχεται στη Νομαρχιακή Αυτοδι¬ 
οίκηση Κυκλάδων που τον έχει συστήσει. 

Άρθρο 11 

Επικουρικώς εφαρμοστέες διατάξεις 

Για κάθε θέμα που δεν προβλέπεται από το παρόν κα¬ 
ταστατικό, εφαρμόζονται κατ’ αναλογία οι σχετικές δια¬ 
τάξεις που ρυθμίζουν αντίστοιχα θέματα για τις Νομαρ¬ 
χιακές Αυτοδιοικήσεις, αν τέτοιες δεν υπάρχουν οι διατά¬ 
ξεις περί Δημοτικών και Κοινοτικών Νομικών Προσώπων 
Δημοσίου Δικαίου, καθώς και οι διατάξεις του π.δ. 
198/1996. 

Γ Από την παρούσα απόφαση προκαλείται δαπάνη 
τριάντα χιλιάδων (30.000) ευρώ σε βάρος του προϋπολο¬ 
γισμού της Νομαρχιακής Αυτοδιοίκησης Κυκλάδων. 

Δ' Η απόφαση αυτή του Νομαρχιακού Συμβουλίου Κυ¬ 
κλάδων που έλαβε αριθμό 139/16.9.2005, να δημοσιευθεί 
στην Εφημερίδα της Κυβερνήσεως. 

Ερμούπολη, 20 Σεπτεμβρίου 2005 

Ο Πρόεδρος 
ΓΕΩΡΓΙΟΣ «ΑΠΕΛΛΑΣ 

Σύστασις Τεχνικής Υπηρεσίας της Ιεράς Μητροπόλεως 
Μαντινείας και Κυνουρίας. 

ΙΕΡΑ ΜΗΤΡΟΠΟΛΙΣ ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ 
(Πράξις 235/2004) 

Το Μητροπολιτικό Συμβούλιο της Ιεράς Μητροπόλεως 
Μαντινείας και Κυνουρίας έχον υπ’ όψει: 

α. Τις σχετικές διατάξεις του ν. 590/1977 «Περί Κατα¬ 
στατικού χάρτου της Εκκλησίας της Ελλάδος». 

β. Τις σχετικές διατάξεις του Κανονισμού 8/1979 «Περί 
Ιερών Ναών και Ενοριών». 

γ. Την ανάγκη οργανώσεως Τεχνικής Υπηρεσίας στην 
Ιερά Μητρόπολη, για την εκτέλεση των εκκλησιαστικών 
Έργων και 

δ .Την ανάγκη καθορισμού των Οργάνων Τεχνικής Υπη¬ 
ρεσίας, όπωςταύταπροβλέπονται από τον 1418/1984, το 
π.δ. 23/1993, δια την αντιμετώπιση της εκτελέσεως των 
έργων της Ιεράς Μητροπόλεως, πού χρηματοδοτούνται, 
από τις Δημόσιες Επενδύσεις καθώς και από τις Επενδύ¬ 
σεις του Γ Κοινοτικού Πλαισίου Στήριξης. 

ε. Το υπ’ αριθμ. 1243/806/28/04/2004 εγκύκλιον σημεί¬ 
ωμα της Ιεράς Συνόδου «Περί συστάσεως Τεχνικής Υπη¬ 
ρεσίας εις τας Ιεράς Μητροπόλεις», ορίζει τα ως κάτωθι: 

1. Ως Αναθέτουσα Αρχή, κατά την έννοια του π.δ. 
23/1993, ορίζεται το Μητροπολιτικό Συμβούλιο της Ιεράς 
Μητροπόλεως Μαντινείας και Κυνουρίας. 

2. Ως Προϊσταμένη «Αρχή, κατά τήν έννοια του ν. 
1418/1984 και του π.δ. 609/1985, ορίζεται επίσης το Μη- 
τροπολιτικό Συμβούλιο της Ιεράς Μητροπόλεως. 

3. Ως Διευθύνουσα Υπηρεσία, κατά την έννοια του ν. 
1418/1984 και του π.δ. 609/1985, ορίζεται η Τεχνική Υπη¬ 
ρεσία της Ιεράς Μητροπόλεως. 

4. Ως Επιβλέπουσα Υπηρεσία, ορίζονταιτα μέλη της Τε¬ 
χνικής Υπηρεσίας, τα οποία ασκούν καθήκοντα Επιβλέ- 
ποντος Μηχανικού κατ’ ανάθεση. Επί πλέον καθήκοντα 
Επιβλέποντος Μηχανικού, δύνανται να ανατεθούν και σε 
τρίτα πρόσωπα ιδιώτας Μηχανικούς, οι οποίοι δύνανται 
να προσληφθούν υπό της Ιεράς Μητροπόλεως, με σύμ¬ 
βαση ορισμένου έργου ή ορισμένου χρόνου, δια την κά¬ 
λυψη των αναγκών των εργολαβιών που δεν είναι δυνατό 
να καλυφθούν υπό της Τεχνικής Υπηρεσίας. 

5. Ως Τεχνικό Συμβούλιο, κατά την έννοια του ν. 
1418/1984 και του π.δ. 609/1985, ορίζεται το Τεχνικό Συμ¬ 
βούλιο της οικείας Νομαρχίας, το όποιο γνωματεύει, ει- 
σηγείται και εποπτεύει επί των υπό εκτέλεση έργων και 
των τυχόν ανακυψάντων διαφορών και προβλημάτων επ’ 
αυτών. 

6. Η εφαρμογή του Θεσμικού Πλαισίου εκτελέσεως των 
Δημοσίων Έργων διέπει τις καταρτιθησόμενες Συμβά¬ 
σεις εκτελέσεως έργωντης Ιεράς Μητροπόλεως, υπάτην 


έννοια ισχύος των διατάξεών του, ως συμβατικών ρη¬ 
τρών. 

7. Διαφωνίας αίτινες τυχόν προκύψουν, επιλύονται εις 
τα αρμόδια Δικαστήρια, μέ βάση την καθ’ ύλη καιτόπο αρ¬ 
μοδιότητα, όπως αυτή ορίζεται από τό Κ.Π.Δ., μετά την 
εξάντληση της Προδικασίας, όπως αυτή προβλέπεται δια 
του ν. 1418/1984 και του π.δ. 609/1985, αποφαινομένου 
επί των αιτήσεων θεραπείας, του Μητροπολιτικού Συμ¬ 
βουλίου, μετά γνώμης του Τεχνικού Συμβουλίου. 

8. Η σύνταξη μελετών των προς εκτέλεση έργων, πραγ¬ 
ματοποιείται από την Τεχνική Υπηρεσία, ή δε θεώρηση 
αυτών από τόν Προϊστάμενο αυτής. 

Θ.Διάτηνδημοπράτησητωνέργων, οι συνταχθείσες με¬ 
λέτες, εγκρίνονται άπό την Προϊσταμένη Αρχή δηλαδή τό 
Μητροπολιτικό Συμβούλιο, το όποιο εγκρίνει και την 
Προϊσταμένη Αρχή δηλαδή το Μητροπολιτικό Συμβούλιο, 
το όποιο εγκρίνει και την σχετική διακήρυξη. 

10. Εις περίπτωση, κατά την οποία η Τεχνική Υπηρεσία 
αδυνατεί να συντάξει και να εκπονήσει τις σχετικές Μελέ¬ 
τες, δύναται να ανατεθεί η εκπόνηση αυτών σε ειδικό 
έμπειρο επί του προς εκτέλεση έργου Μηχανικό, κατόπιν 
αποφάσεως της Προϊσταμένης Αρχής. Οι μελέτες οι 
οποίες συντάσσονται από τρίτους, θεωρούνται υπό της 
Τεχνικής Υπηρεσίας και εγκρίνονται άπό την Προϊσταμέ- 
νη Αρχή. 

Κατά ταύτα η οργάνωση Τεχνικής Υπηρεσίας διά την 
εκτέλεση Εκκλησιαστικών Έργων στην Ιερά Μητρόπολη 
Μαντινείας και Κυνουρίας καθορίζεται ως κάτωθι: 

1. Η Προϊσταμένη Αρχή και η Αναθέτουσα Αρχή, είναιτο 
Μητροπολιτικό Συμβούλιο της Ιεράς Μητροπόλεως Μα- 
ντινείας και Κυνουρίας. 

2. Η Διευθύνουσα Υπηρεσία, είναι η Τεχνική Υπηρεσία 
της Ιεράς Μητροπόλεως, η οποία στελεχώνεται από τους 
Μηχανικούς. 

α) Ιωάννη Σταματάκο Πολιτικό Μηχανικό, κάτοικον Τρι- 
πόλεως, οδός Γρηγορίου Ε' 14, (έμπειρο Μηχανικό σε δη¬ 
μόσια, εκκλησιαστικά και ιδιωτικά έργα), δια την θέση του 
Προϊσταμένου του Τεχνικού Τμήματος. 

β) Στέλλα Γοργογέτα Αρχιτέκτονα, κάτοικον Αμαρουσί¬ 
ου Αθηνών, οδός Αριστοφάνους 10, με εμπειρία σε δημό¬ 
σια και σε ιδιωτικά έργα. 

Του πρώτου οριζομένου ως Προϊσταμένου της Υπηρε¬ 
σίας, η οποία ενεργεί και ως Επιβλέπουσα Υπηρεσία. 

Η παρούσα πράξη να δημοσιευθεί στην Εφημερίδα της 
Κυβερνήσεως και στο περιοδικό «ΕΚΚΛΗΣΙΑ». 

Τρίπολη, 30 Μαΐου 2004 

Ο Μητροπολίτης - Πρόεδρος Μ.Σ. 

